
PREMIJERA POSLEDNJE SEZONE SERIJE „SLUŠKINJINA PRIČA“
8. APRILA NA MAX-u

Beograd, 12. mart 2025.

Premijera poslednje, šeste sezone Emijem nagrađene serije „Sluškinjina priča“ (The Handmaid's Tale) biće 8. aprila na Max striming platformi, kada u ponudu dolaze prve tri epizode. 

U poslednjoj sezoni serije „Sluškinjina priča", Džunin nepopustljivi duh i odlučnost povlače je unazad u borbu da sruši Gilead. Luk i Moira pridružuju se otporu. Serena pokušava da reformiše Gilead dok se zapovednik Lorens i tetka Lidija obračunavaju sa onim što su učinili. Nik se suočava s izazovnim testovima karaktera. Ovo poslednje poglavlje Džuninog putovanja naglašava važnost nade, hrabrosti, solidarnosti i otpornosti u potrazi za pravdom i slobodom.

U glavnim ulogama su Elizabet Mos, Ivon Strahovski, Bredi Vitford, Maks Mingela, En Daud, O.T. Fagbenle, Samira Vajli, Medelin Bruer, Amanda Brugel, Sem Jager, Ever Karadin i Džoš Čarls.

„Sluškinjinu priču“ producirala je MGM televizija. Producenti šeste sezone su Brus Miler, koji je ujedno i kreator serije, Varen Litlfild, Erik Tuhman, Jahlin Čeng, Elizabet Mos, Stiv Stark, Šila Hokin, Džon Veb, Frenk Sirakusa, Kim Tod, Danijel Vilson i Fran Sirs.

Prvih pet sezona serije „Sluškinjina priča“ dostupno je odmah na Max striming usluzi.

O kompaniji Warner Bros. Discovery
Warner Bros. Discovery je vodeća globalna medijska i zabavna kompanija koja kreira i distribuira najraznovrsniji i najpotpuniji portfolio brendiranog sadržaja na poljima televizije, filma, striminga i video igara. Dostupan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove i proizvode, među kojima su: Discovery Channel, Max, discovery+, CNN, DC, TNT Sports, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i mnogi drugi. Za više informacija posetite www.wbd.com.

